Bristol City F.C.

Bristol City Football Club on Inglismaa jalgpalliklubi, mis tegutseb Bristolis. See mängib Inglismaa jalgpalli esiliigas Football League Championship.

Klubi on asutatud 1894. aastal. Alates 1904. aastast on klubi kodustaadion olnud Ashton Gate.

Bristol City ajaloo parim koht Inglismaa kõrgliigast pärineb hooajast 1906–07, mil saadi teine koht. 1909. aastal jõuti Inglismaa karikavõistluste finaali. Klubi teiste saavutuste hulka kuuluvad Welsh Cupi võit 1934. aastal, üks Inglismaa esiliiga võit hooajast 1905–06 ja rekordiliselt kolm võitu Football League Trophyl. Inglismaa kõrgliigas mängis Bristol City viimati hooajal 1979–80.

Klubi tunnusvärvid on punane ja valge. Klubi vapil on kujutatud punarinda.

Klubi suurim rivaal on Bristol Rovers ning nende klubide vaheline rivaliteet on tuntud Bristol derbyna. Teine suurim rivaal on Cardiff City ning Bristol City ja Cardiffi vaheline kohtumine on tuntud Severnside derbyna.

 Saavutused 
Inglismaa jalgpalli esiliiga
Võidud (1): 1905–06
Inglismaa jalgpalli kolmas liiga
Võidud (4): 1922–23 (Lõunadivisjon), 1926–27 (Lõunadivisjon), 1954–55 (Lõunadivisjon), 2014–15
FA Cup
Teised kohad (1): 1909
Football League Trophy
Võidud (3): 1985–86, 2002–03, 2014–15
Welsh Cup
Võidud (1): 1933–34
Anglo-Scottish Cup
Võidud (1): 1977–78

 Välislingid 
 Klubi koduleht


Kategooria:Inglismaa jalgpalliklubid